Врз основа на чл.101 од Деловникот за работа (бр.07-384/6 од 26.09.2006 година), Советот на општина Вевчани на втората седница одржана на ден 15.12.2021 година, ја донесе следната:

**Одлука за усвојување З А П И С Н И К**

**од 1та (конститутивна) седница на Совет на општина Вевчани одржана на 12.11.2021 година**

Претседателот од претходниот состав Душко Ѓурчески ја закажа првата конститутивна седница на Советот на општина Вевчани и истата ја водеше.

Претседателот од претходниот состав Душко Ѓурчески започна со претседавањето со првата конститутивна седница на Советот на општина Вевчани и на новиот соста на Советот на општина Вевчани, им посака успешна работа за доброто на Вевчани.

Претседателот од претходниот состав Душко Ѓурчески: Почитувани, ја отворам првата конститутивна седница на Советот на општина Вевчани и го предлагам следниов:

**Д Н Е В Е Н    Р Е Д:**

1. Предлог – Решение за формирање на Комисија за верификација, мандатни прашања, избор и именувања;
2. Предлог – Заклучок за усвојување на извештајот на Верификационата комисија до Советот на општина Вевчани;
3. Предлог – Решение за Верификација на мандатот  на членовите на Советот на општина Вевчани;
4. Предлог - Одлука за избор на претседател на Советот на општина Вевчани;
5. Предлог - Одлука за овластување на членовите на Советот на општина Вевчани да учествуваат во постапката  при склучување на  бракови во општина Вевчани.

Претседателот од претходниот состав Душко Ѓурчески: Отвори расправа по предложениот дневен ред.

Бидејќи никој не се јави за дискусија, Претседавачот на советот ја затвори расправата и го стави на усвојување предложениот дневен ред за работа на 1та (конститутивна) седница.

Од страна на членовите на Советот на општина Вевчани предложениот дневен ред **СЕ УСВОИ едногласно.**

***Точка 1:*** Предлог – Решение за формирање на Комисија за верификација, мандатни прашања, избор и именувања.

Претседателот од претходниот состав Душко Ѓурчески:: За претседател на комисијата го предлагам Слаѓана Топузоска Алулоска, за членови на комисијата ги предлагам Стефан Радиноски и Кристијан Илиески.

Бидејќи никој друг не се јави за дискусија, Претседавачот Душко Ѓурчески ја затвори расправата и Предлог – Решението за избор на Комисија за верификација, мандатни прашања, избор и именувања во состав: Слаѓана Топузоска Алулоска – Претседател, Стефан Радиноски – член и Кристијан Илиески - член го стави на гласање.

Предлог – Решението за избор на Комисија за верификација, мандатни прашања, избор и именувања беше **ЕДНОГЛАСНО УСВОЕНО.**

Претседателот од претходниот состав Душко Ѓурчески: Ги извести дека оваа Комисија има за задача да изврши увид во доставените уверенија од страна на членовите за нивниот избор, го утврдува нивниот идентитет и поднесува извештај со предлог за верификација.

Давам пауза, комисијата да се состане и да поднесе извештај.

***Точка 2.*** Предлог – Заклучок за усвојување на извештајот на Верификационата комисија до Советот на општина Вевчани.

Претседателот од претходниот состав Душко Ѓурчески го повика Претседателот на Комисијата за верификација, мандатни прашања, избор и именувања да го изнесе извештајот.

Збор зема Претседателот на Комисијата за верификација, мандатни прашања, избор и именувања – Слаѓана Топузоска Алулоска која кажа дека верификационата комисија се состанала, констатирала дека членовите за совет кои добиле Уверение од ОИК Вевчани ги исполнуваат условите и нема законски пречки да бидат верификувани мандатите на следните членови на Совет на Општина Вевчани: Леон Даскалоски, Николина Шутиноска, Ивица Костојчиноски, Кристијан Илиески, Слаѓана Топузоска Алулоска, Леон Парталоски, Стефан Радиноски, Христина Попеска, Александра Чочороска.

Бидејќи никој друг од присутните не побара збор, претседавачот ја затвори расправата и Предлог – Заклучок за усвојување на извештајот на Верификационата комисија до Советот на општина Вевчани.

Заклучок за усвојување на извештајот на Верификационата комисија до Советот на општина Вевчани **ЕДНОГЛАСНО СЕ УСВОИ.**

***Точка 3.*** Предлог – Решение за верификација на мандатите на членовите на Советот на општина Вевчани.

Претседавачот го стави на гласање Предлог - Решението за верификација на мандатите на следните Членови на Совет на Општина Вевчани: Леон Даскалоски, Николина Шутиноска, Ивица Костојчиноски, Кристијан Илиески, Слаѓана Топузоска Алулоска, Леон Парталоски, Стефан Радиноски, Христина Попеска, Александра Чочороска.

Решението за верификација на мандатите за членови на Совет на Општина Вевчани беше **ЕДНОГЛАСНО УСВОЕНО.**

***Точка 4.*** Предлог – Одлука за избор на Претседател на Советот на општина Вевчани

Претседателот од претходниот состав Душко Ѓурчески: Почитувани советници, согласно деловникот за работа на советот на општина Вевчани, Претседателот на Совет се избира со јавно гласање доколку советот не одлучи поинаку. Претседателот на Совет се избира со мнозинство од вкупниот број на советници, односно во конкретниов случај со минимум 5 гласа.

Ве молам за Ваш предлог кој ќе биде Претседател на Советот на општина Вевчани.

*Советникот Николина Шутиноска* се пријави за збор: Мој предлог за Претседател на Совет на општина Вевчани е Леон Даскалоски.

Претседателот од претходниот состав Душко Ѓурчески*:* Дали има некој друг предлог?

 Бидејќи никој друг од присутните не побара збор, Претседателот од претходниот состав Душко Ѓурчески ја затвори расправата и предлогот на советникот Николина Шутиноска за Претседател на Совет на општина Вевчани да биде Леон Даскалоски го стави на гласање.

***Се констатира дека Леон Даскалоски се избра за Претседател на Советот на општина Вевчани со:***

**„ЗА“** гласаа – **5**, **„ПРОТИВ“** нема, **„ВОЗДРАЖАНИ“** 4.

Откако беа верификувани мандатите на членовите на Советот на Општина Вевчани, се пристапи кон давање на свечена изјава, согласно чл.38 од Законот за локална самоуправа членовите на Советот ја потпишаа свечената изјава со која дадоа заклетва дека при вршењето на своите права и обврски како членови на совет, ќе ги почитуваат уставот, законот, подзаконските акти и ќе го штитат Уставниот поредок на Република Македонија.

Советникот, Стефан Радиноски: Во однос на свечениве изјави имам забелешка дека во истите не е користено Република Северна Македонија и не се согласно Уставот, оттука овие изјави се ништовни и јас не можам да потпишам нешто што е ништовно. Кон забелешката се приклучија и советниците Леон Парталоски и Христина Попеска.

Советникот Леон Даскалоски; Тоа е ваше право. Меѓутоа јас тврдам дека свечените изјави се согласно Законот за локалната самоуправа.

Советникот Леон Парталоски: Сметам дека за ова треба да се произнесе инскекторатот за локална самоуправа.

Претседателот, Леон Даскалоски: Ви благодарам за искажаната доверба на сите, се надевам дека ќе ја оправдам вашата доверба. Во оваа прилика сакам да му честитам и на Градоначалникот на општина Вевчани и да му посакам успешна работа. Се надевам на добра соработка, како со Градоначалникот, така и со општинската администрација и со останатите структури кои се дел од општинава.

Ви благодарам уште еднаш!

**Точка 5.** Предлог - Одлука за овластување на членовите на Советот на општина Вевчани да учествуваат во постапката  при склучување на  бракови во општина Вевчани.

 Претседател на Советот на Општина Вевчани Леон Даскалоски зема збор и изнесе свој предлог - Решението за избор на членови на Советот за учество при склучување на бракови на територијата на општина Вевчани да бидат сите 9 советници. Тоа и до сега во советот на општина Вевчани било пракса.

 Бидејќи никој друг од присутните не побара збор, Претседателот ја затвори расправата и неговиот предлог го стави на гласање.

Предлог – Одлуката за избор на членови на Советот за учество при склучување на бракови на територијата на општина Вевчани да бидат сите 9 советници **ЕДНОГЛАСНО СЕ УСВОИ.**

Бидејќи дневниот ред е исцрпен, Претседателот на Совет на општина Вевчани ја затвори 1та (конститутивна) седница на Советот на општина вевчани.

***Записничар:***

**Ѓорѓи Влајнкиноски**

**СОВЕТ НА ОПШТИНА ВЕВЧАНИ**

 **Претседател,**

 **Леон Даскалоски**